CELEX: 32016D0367
Language: et
Date: 2016-03-04 00:00:00
Title: Nõukogu otsus (EL) 2016/367, 4. märts 2016, Euroopa Liidu ja selle liikmesriikide ning Norra Kuningriigi vahelise satelliitnavigatsiooni käsitleva koostöölepingu sõlmimise kohta

15.3.2016   
            
            
               ET
            
            
               Euroopa Liidu Teataja
            
            
               L 68/16
            
         NÕUKOGU OTSUS (EL) 2016/367,
   4. märts 2016,
   Euroopa Liidu ja selle liikmesriikide ning Norra Kuningriigi vahelise satelliitnavigatsiooni käsitleva koostöölepingu sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 171 ja 172 koostoimes artikli 218 lõike 6 punktiga a ja artikli 218 lõike 8 esimese lõiguga,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Komisjon on pidanud Norra Kuningriigiga läbirääkimisi Euroopa Liidu ja selle liikmesriikide ning Norra Kuningriigi vahelise satelliitnavigatsiooni käsitleva koostöölepingu (2) (edaspidi „leping”) üle, millele kirjutati alla 22. septembril 2010.
            
         
               (2)
            
            
               Leping reguleerib küsimusi, mis kuuluvad nii liidu kui ka liikmesriikide pädevusse.
            
         
               (3)
            
            
               Vastavalt lepingu artikli 12 lõikele 4 ja selle allkirjastamise otsusele (3) peaksid liit (oma pädevusse kuuluvate küsimuste puhul) ning Norra lepingut kohaldama ajutiselt kuni selle sõlmimiseks vajalike menetluste lõpuleviimiseni.
            
         
               (4)
            
            
               Leping, mille peavad ratifitseerima ka liikmesriigid, tuleks liidu nimel heaks kiita tema pädevusse kuuluvates küsimustes,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja selle liikmesriikide ning Norra Kuningriigi vaheline satelliitnavigatsiooni käsitlev koostööleping kiidetakse liidu nimel heaks (4).
   Artikkel 2
   Käesolev otsus jõustub selle vastuvõtmise päeval.
   
      Brüssel, 4. märts 2016
      
         
            Nõukogu nimel
         
         
            eesistuja
         
         S.A.M. DIJKSMA
      
   
   
      (1)  ELT C 131 E, 8.5.2013, lk 155.
   
      (2)  ELT L 283, 29.10.2010, lk 12.
   
      (3)  ELT L 283, 29.10.2010, lk 11.
   
      (4)  Nõukogu peasekretariaat avaldab lepingu jõustumise kuupäeva Euroopa Liidu Teatajas.